OpenLLM-France/wikimedia huggingface dataset:
# Hazte Oír

Hazte Oír és una associació ultracatòlica, extremista d'ultradreta fundada el 2001 i presidida per l'advocat radical Ignacio Arsuaga.
Es considera que l'associació està vinculada a la ultradreta, i és coneguda pel seu posicionament anti avortament i per les seves campanyes delictives de difamació contra el col·lectiu LGBT i als moviments feministes. Segons la pròpia memòria de l'associació, compta amb aproximadament 7.000 socis i un pressupost d'uns 2,6 milions d'euros, provinents de quotes (1,6 milions), donatius (997.000 euros) i recaptacions en esdeveniments públics (17.000 euros).
Segons un jutge de Madrid, l'organització està relacionada amb El Yunque, una organització mexicana que promou l'homofòbia al seu país. Tot i això, l'anterior ministre Jorge Fernández Díaz va declarar l'entitat una associació d'utilitat pública el 7 de maig de 2013. El Govern de Pedro Sánchez l'hi va retirar aquesta condició el 5 de febrer del 2019
El febrer de 2017 va ser protagonista d'una polèmica per decorar un autobús amb la frase "los niños tienen pene, las niñas tienen vulva. Que no te engañen" i passejar-ho pel centre de Madrid. L'organització volia fer una ruta per Espanya per a difondre el seu missatge. Però després d'un fort rebuig a les xarxes socials, diversos polítics van reclamar a la fiscalia que investigués un possible delicte de transfòbia. La campanya era una reacció a una campanya en favor dels nens i nenes transsexuals que es va difondre al País Basc i Navarra a principis de 2017.
Al mes següent van intentar entrar a Catalunya amb l'autobús per tal de seguir amb la seva campanya, però els Mossos d'Esquadra els van interceptar a Martorell; a més d'acusar-los de difondre missatges de transfòbia i de fer-los-els retirar completament de l'autobús, els van multar amb 1.700 €.

## Referències

* ↑ «El presidente de Coca-Cola al de Hazte Oir: “Prefiero que no la bebas"» (en castellà). eldiario.es.
* 1 2 3 4 Gálvez, J.J. «Madrid inmoviliza el autobús de la campaña contra los transexuales» (en castellà). El País, 28-02-2017.
* ↑ «El govern espanyol deixa de considerar d'utilitat pública HazteOir», 05-02-2019. [Consulta: 28 febrer 2019].
* ↑ País, Ediciones El «Un donante anónimo financia una campaña en País Vasco y Navarra que muestra a "niñas con pene y niños con vulva"» (en castellà). Verne, 11-01-2017.
* ↑ Els Mossos immobilitzen l'autobús transfòbic d'Hazte Oír a les portes de Barcelona, Ara, 17/3/2017
* ↑ La Generalitat deixa pelat l'autocar d'Hazte Oír, TV3, 17/3/2017
# Tancat del Cementiri de l'Estany

El Tancat del Cementiri de l'Estany és una obra de l'Estany (Moianès) inclosa a l'Inventari del Patrimoni Arquitectònic de Catalunya.

## Descripció

És un mur popular, característic de la Catalunya interior, amb coronament a dues vessants. El mur queda rematat a la pilastra de l'entrada amb un progressiu aixecament del mur. L'ornamentació superior de la porta tanca perfectament el conjunt. La porta fa un metre d'amplada per uns dos metres d'alçada i és treballada en ferro, s'obre per la seva meitat.
La porta, en forma de reixa, és ornamentada per unes sagetes verticals. A la part superior té una ornamentació floral als extrems, i al mig elements al·legòrics a la mort treballats també en ferro (calaveres, rellotge de sorra i un sol). El conjunt és coronat per una creu.

## Història

El trasllat del cementiri des del poble als afores es feu a la dècada del 1880, coincidint amb la construcció de la carretera. La reixa porta la data de 1883. Sembla que la porta és obra d'un ferrer de l'Estany, ja que al poble es troben obres similars, treballades en ferro, i que corresponen a la dècada del 1880.

## Referències

* 1 2 3 «Tancat del Cementiri de l'Estany». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 març 2017].
# Charlie Austin

Charles "Charlie" Austin (Hungerford, Berkshire, 5 de juliol de 1989), és un futbolista anglès que juga com a davanter al West Bromwich Albion FC. Es va formar a les categories inferiors del Reading F.C., però va ser expulsat als 15 anys per la seva baixa alçada. Posteriorment va jugar en equips de divisions més modestes en el futbol anglès fins a l'any 2009 quan va fitxar pel Swindon Town F.C., de la lliga Football League One. Va ser fitxat pel Burnley F.C. el 28 de gener de 2011, passant a ser un futbolista de la lliga Football League Championship. Posteriorment, l'1 d'agost de 2013, Austin va ser fitxat pel Queens Park Rangers F.C. en un contracte de 3 anys, per una quantitat desconeguda de diners. Es va formar a les categories inferiors del Reading F.C., però va ser expulsat als 15 anys per la seva baixa alçada. Posteriorment va jugar en equips de divisions més modestes en el futbol anglès fins a l'any 2009 quan va fitxar pel Swindon Town F.C., de la lliga Football League One. Va ser fitxat pel Burnley F.C. el 28 de gener de 2011, passant a ser un futbolista de la lliga Football League Championship. Posteriorment, l'1 d'agost de 2013, Austin va ser fitxat pel Queens Park Rangers F.C. en un contracte de 3 anys, per una quantitat desconeguda de diners.
El 16 de gener de 2016, Austin va ser fitxat per l'equip de la FA Premier League Southampton F.C. en un contracte de 4 anys i mig, per 4 milions de lliures.

## Referències

* ↑ The PFA Footballers' Who's Who 2010–11. Edinburgh: Mainstream Publishing, 2010, p. 28. ISBN 9-781845-966010.
* 1 2 Pitt-Brooke, Jack «From brickie to big league? Charlie Austin on his journey from building sites to QPR» (en anglès). The Independent, 27-01-2014 [Consulta: 22 gener 2016].
# Vieux-Thann

Vieux-Thann (en alsacià Àlt-Dànn) és un municipi francès, situat a la regió del Gran Est, al departament de l'Alt Rin. L'any 2006 tenia 2.873 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.939 | 3.083 | 2.889 | 2.770 | 2.864 | 2.979 |

## Administració

Llista d'alcaldes :
| Període | Identitat | Partit |
| -2001 | Jean-Pierre Meyer | |
| 2001- | Pierre Muller | |
# Marc Veti Bolà

Marc Veti Bolà (en llatí: Marcus Vettius Bolanus) va ser un militar i polític romà del segle i. Formava part de la gens Vètia, una gens romana d'origen plebeu.
Va servir com comandant d'una legió a les ordres de Corbuló en la guerra contra Tigranes V d'Armènia (58-63) l'any 63, i va ser nomenat cònsol romà el 66.
L'any 69, l'Any dels quatre emperadors que va seguir a la mort de Neró, va ser nomenat governador de Britànnia per Vitel·li. El seu predecessor Trebel·li Màxim havia fugit després d'un motí liderat per Marc Rosci Celi, comandant de la Legió XX Valèria Victrix. Bolà va arribar a Britànnia acompanyat de la Legió XIV Gèmina, que havia estat retirada de la província al 67 i que encara era lleial al derrotat oponent de Vitel·li, Otó.
Durant el seu càrrec, Bolà va viure la segona revolta de Venuci per deposar la seva antiga muller, Cartimandua, reina dels Brigants. Els romans ja havien ajudat a la seva aliada Cartimandua quan Aulus Didi Gal era el governador, però aquest cop Bolà només va poder enviar tropes auxiliars a socórrer-la. Cartimandua va ser rescatada, però Venuci aconseguí el tron dels Brigants.
A la guerra civil entre Vitel·li i Vespasià, no es va decantar per cap dels dos. Durant tot el seu govern no va fer res contra els britons i va permetre un relaxament de les tropes, però la seva administració era íntegra, i en general va gaudir de popularitat. L'any 70, la XIV va ser traslladada de nou al continent i Gneu Juli Agrícola nomenat nou comandant de la Legió XX Valèria Victrix en lloc del problemàtic Celi.
L'any 71 va deixar el càrrec a Quint Petil·li Cerial.

## Referències

* ↑ [https://quod.lib.umich.edu/m/moa/acl3129.0001.001/513?rgn=full+text;view=image;q1=Bola+nus%2C+Ve+ttiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 498. ]
# Holberg (cràter)

Holberg és un cràter d'impacte en el planeta Mercuri de 64 km de diàmetre. Porta el nom de l'escriptor danès Ludvig Holberg (1684-1754), i el seu nom va ser aprovat per la Unió Astronòmica Internacional el 1976.

## Referències

* ↑ «Holberg». Gazetteer of Planetary Nomenclature. United States Geological Survey, 11-10-2016. [Consulta: 7 juny 2017].

## Vegeu també

* Llista de cràters de Mercuri
# Tangan

Tangan és un riu de Bengala Occidental i Bangladesh. Neix al districte de Jalpaiguri i marxa cap al de Dinajpur en direcció sud i després d'uns 130 km entra al districte de Malda on desaigua al Mahananda prop de Muchia. El seu curs total és d'uns 195 km. El seu curs ha variat lleugerament en el curs dels segles; el seu antic llit, o un dels antics llits, encara es podia seguir a finals del segle xix.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
Viccionari
# Clemència d'Aquitània

Clemència d'Aquitània, nascuda el 1060, morta el 4 de gener de 1142, era probablement filla de Guillem VII d'Aquitània, conegut com a Pere Guillem VII, l'Aliga o Aigret duc d'Aquitània i V comte de Poitiers, i d'Ermesenda.
Es va casar en primeres noces vers 1065 amb Conrad I de Luxemburg (1040 † 1086), comte de Luxemburg. Van tenir a:
* Enric III († 1096), comte a Luxemburg
* Conrad, citat el 1080
* Matilde (1070 - † ?), casada amb Godofreu (1075 - † ?), comte de Bleisgau
* Rodolf († 1099), abat de Saint-Vannes a Verdun
* Ermesinda (1075 † 1143), casada el 1096 amb Albert II de Moha († 1098), comte d'Eguisheim i de Dagsburg, i el 1102 a Godofreu I de Namur, (1067 † 1139), comte de Namur
* Guillem I (1081 † 1131), comte de Luxemburg
Vídua, es casa de nou amb Gerard I de Gueldre († 1129), comte de Wassenberg i de Gueldre. Aquest comte es va casar dues vegades i va tenir dos fills dels quals la mare no ha estat identificada. Aquests dos fills podrien ser de Clemència, i són:
* Iolanda, casada vers 1107 amb Balduí III († 1120), comte d'Hainaut, i després amb Godofreu de Bouchain, vescomte de Valenciennes
* Gerard II († 1131), comte de Gueldre i de Wassenberg.
# Benigna Gottlieb von Trotha gt Treyden

Benigna Gottlieb von Trotha gt Treyden (15 d'octubre 1703 - 5 de novembre 1782), fou duquessa consort de Curlàndia i Semigàlia. Es va casar amb el duc de Curlàndia, Ernst Johann von Biron, el 25 de febrer 1723.

## Biografia

Benigna Gottlieb era la filla del noble bàltic Wilhelm von Trotta genannt Treyden. El 1720 va ser nomenada dama d'honor de la duquessa vídua regent de Curlàndia, Anna Ivànovna de Rússia, i el 1723 es va casar amb l'assessor d'Anna, Ernst Johann von Biron. Pel que sembla, el matrimoni va ser arreglat per Anna en un intent d'ocultar la seva pròpia relació amb Biron. Quan Anna es va convertir en emperadriu de Rússia el 1730, la parella Biron la va seguir a Rússia, conservant la seva posició com assessor i dama de companyia.
Quan el seu espòs fou nomenat duc de Curlàndia i Semigàlia, el 1737, va ser condecorada amb l'Orde de Santa Caterina. Va compartir l'empresonament del seu marit el 1740 i va tornar amb ell a Curlàndia, el 1763, on va passar la resta de la seva vida a la cort de Mitau. Va publicar un llibre de poemes religiosos en alemany, titulat Eine große Kreuztragerin editat a Moscou el 1777.

## Vegeu també

* Llista de les Duquesses de Curlàndia i Semigàlia

## Referències

* Biografia de Benigna Gottlieb Diccionari Biogràfic Rus (rus)
# Francesc Xavier Nogueras i Ricart

Francesc Xavier Nogueras i Ricart (Premià de Mar, 18 de novembre de 1902 - Barcelona, 19 de juliol de 1936) fou un sacerdot de la diòcesi de Barcelona.
Va començar a cursar els estudis al Seminari conciliar de Barcelona a l'edat de deu anys, i el 1915 ja és al Seminari Major. Va celebrar la primera missa al seu poble natal, Premià de Mar, el 16 de juny de 1926. Va exercir successivament la funció de coadjutor a les parròquies de Sant Llorenç Savall; el 1927 de Sant Celoni; el 1928 és nomenat vicari de Santa Maria de la Geltrú i de Sant Antoni de Vilanova i la Geltrú; i d'ençà de 1932 era vicari de l'església de Sant Josep (Santa Mònica) a Barcelona. Col·laborador del mossèn Fernan Molins Orra, destacà per la seva doctrina abundant i unció religiosa.
Nogueras fou assassinat el 19 de juliol de 1936 juntament amb Molins a la Rambla, davant la seva església. Nogueras i Molins conreaven la parròquia de Santa Mònica; junts van ésser trets de casa seva amb el pretext d'anar a declarar davant el comitè roig, i foren executats per agents del comitè revolucionari.

## Referències

* ↑ Martín Pay, Xavier. Sant Cristòfol de Premià de Mar, una parròquia amb història. Premià de Mar: Uno, 2018, p. 416 [Consulta: 7 gener 2019].
* ↑ Causa general, Persecución. «Causa general». [Consulta: 16 gener 2019].
# Macrognathus obscurus

Macrognathus obscurus és una espècie de peix pertanyent a la família dels mastacembèlids.

## Hàbitat

És un peix d'aigua dolça, demersal i de clima tropical.

## Distribució geogràfica

Es troba a Àsia: Myanmar.

## Observacions

És inofensiu per als humans.

## Referències

* ↑ Lacépède B. G. E., 1800. Histoire naturelle des poissons. Hist. Nat. Poiss. v. 2. i-lxiv + 1-632.
* ↑ uBio (anglès)
* ↑ Britz, R., 2010. Species of the Macrognathus aculeatus group in Myanmar with remarks on Macrognathus caudiocellatus (Teleostei: Synbranchiformes: Mastacembelidae). Ichthyological Exploration of Freshwaters, 20 (4) (2009): 295-308.
* 1 2 3 FishBase (anglès)

## Enllaços externs

* AQUATAB
# Milko Bjelica

Milko Bjelica (Belgrad, 4 de juny de 1984), és un jugador de bàsquet professional d'origen serbi i nacionalitat montenegrina.

## Carrera esportiva

Es va formar a les categories inferiors de l'Estrella Roja, per després marxar a jugar a la BBL alemanya, a les files del New Yorker Phantoms Braunschweig primer i del Köln 99ers posteriorment. Després d'això, el 2008 va passar a les files del Lietuvos Rytas de la lliga lituana, club amb el qual en l'Eurolliga 2010/11 va tenir una actuació molt destacada aconseguint una mitjana de 12,3 punts i 4,7 rebots per partit.
El 26 de juliol de 2011 es va confirmar el seu fitxatge pel Caja Laboral Baskonia de la lliga Endesa espanyola, on s'hi va estar dues temporades.

## Referències

* ↑ «El Caja Laboral refuerza su pintura con Milko Bjelica». Solobasket.com. (castellà)
* ↑ «El Baskonia ficha al aler pivot Milko Bjelica procedente del Lietuvos». El Correo, 26-07-2011. Arxivat de l'original el 2013-12-30 [Consulta: 2 setembre 2012]. (castellà)

## Enllaços externs

* Fitxa del jugador a EuroBasket.com
* Fitxa del jugador al web de la Lliga ABA (anglès)
# Holbein

«Holbein» té aquests significats:
* Holbein (cràter), cràter d'impacte en el planeta Mercuri
* Hans Holbein el Jove (Augsburg, 1497? - Londres, 1543), artista alemany; un dels mestres del retrat en el renaixement i dissenyador de xilografies, vitralls i orfebreria
* Hans Holbein el Vell (Augsburg, 1465 - Issenheim, 1524), pintor alemany
* Ambrosius Holbein, (Augsburg, 1494 - Basilea, 1519), pintor alemany, germà i fill dels anteriors.
# Tela metàl·lica

La tela metàl·lica o malla metàl·lica és una malla més o menys gran, generalment de filferro protegit contra la corrosió o també d'acer inoxidable, quan l'aplicació ho requereix. La protecció contra la corrosió es fa normalment mitjançant una capa de zinc o d'un recobriment plastificant. La "tela metàl·lica" està disponible en diversos calibres de filferro, mides de malla i tipus de trenat a màquina. La "tela metàl·lica" de malla ample i de material gruixut s'utilitza sovint com a tanca per a delimitar el perímetre de terrenys i parcel·les. La "tela metàl·lica" de filferro i malla fina, a Àustria es coneix com a "tela metàl·lica de conill" o "tela metàl·lica conillera", perquè s'utilitza per a impedir que els animals petits, com llebres i conills del camp, entrin a les propietats privades.
La tela metàl·lica té diverses aplicacions com per exemple: La construcció de tanques i galliners, conilleres, estables, etc., colador domèstic, colador de te, infusor de te, filtres de laboratori químic, filtres antiflama: Làmpada Davy, protecció cremador Bunsen (laboratori químic) o inclús per al trasplantament d'arbres. Quan s'empra per trasplantar arbres, és millor fer ús de tela metàl·lica sense protecció contra la corrosió, perquè així no té per què ser retirada per raó de la descomposició causada per la corrosió amb la mateixa terra en ser plantat l'arbre.
* Tela metàl·lica
* Colador de malla metàl·lica
* Filtres de malla metàl·lica
* Els diferents tipus de teixit: 1 triple doblec, 2 doblec simple, 3 corrugat (Claude Augé:Larousse universel, 1922)
* Gàbies de "tela metàl·lica hexagonal per a aus de corral
* [Tanques de tela metàl·lica danyades
* Tanca contra els animals a la autopista A72
* Tanca de tela metàl·lica a Ryazan
* Tanca de "tela metàl·lica"

## Vegeu també

* Cota de malla

## Referències

* ↑ vgl. Ulrich Sachweh (Herausgeber): Der Gärtner, Band 3, Baumschule, Obstbau, Samenbau, Gemüsebau. 2. Auflage, Ulmer, Stuttgart 1986/1989, ISBN 3-8001-1148-9, S. 258 zum Einsatz von Kaninchendraht im Obstbau
* ↑ Ulrich Sachweh (Herausgeber):Der Gärtner, Band 3, Baumschule, Obstbau, Samenbau, Gemüsebau. 2. Auflage, Ulmer, Stuttgart 1986/1989, ISBN 3-8001-1148-9, S. 156 f.

## Enllaços externs

* Construcció manual d'una tanca de tela metàl·lica (Anglès)
* Construcció manual d'una tanca de tela metàl·lica - 2 (Anglès)
# Cleòmenes (metge)

Cleòmenes (en llatí Cleomenes, en grec antic Κλεομένης) era un metge grec que Plutarc introdueix a la seva obra Sipmosion, on el fa descriure una malaltia anomenada bulímia, i les seves causes, al segle i.

## Referències

* ↑ [https://quod.lib.umich.edu/m/moa/acl3129.0001.001/811?rgn=full+text;view=image;q1=Cleo+menesSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 796. ]
# Vieux-Viel

Vieux-Viel (en bretó Henwiel) és un municipi francès, situat a la regió de Bretanya, al departament d'Ille i Vilaine. L'any 2006 tenia 286 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 382 | 429 | 396 | 346 | 323 | 275 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Alain Roupie | |
# Macrognathus lineatomaculatus

Macrognathus lineatomaculatus és una espècie de peix pertanyent a la família dels mastacembèlids.

## Hàbitat

És un peix d'aigua dolça, demersal i de clima subtropical.

## Distribució geogràfica

Es troba a Àsia: l'Índia i el Nepal.

## Observacions

És inofensiu per als humans.

## Referències

* ↑ Lacépède B. G. E., 1800. Histoire naturelle des poissons. Hist. Nat. Poiss. v. 2. i-lxiv + 1-632.
* ↑ uBio (anglès)
* ↑ Britz, R., 2010. Species of the Macrognathus aculeatus group in Myanmar with remarks on Macrognathus caudiocellatus (Teleostei: Synbranchiformes: Mastacembelidae). Ichthyological Exploration of Freshwaters, 20 (4) (2009): 295-308.
* 1 2 3 FishBase (anglès)

## Enllaços externs

* AQUATAB
# Milivoje Novakovič

Milivoje Novakovič (nascut el 18 de maig de 1979 a Ljubljana) és un futbolista eslovè professional que actualment juga per a l'FC Köln i l'equip nacional d'Eslovènia.

## Trajectòria

Actualment es troba jugant per l'equip alemany FC Köln com a atacant, al que va arribar procedent de l'equip búlgar PFC Litex Lovech, on va assolir la fama. També ha jugat per al club austríac LASK Linz, després d'haver començat la seva carrera en l'Olimpija Ljubljana.
Amb el Litex va arribar als trentadosena Copa de la UEFA 2005-06, va ser tercer en la lliga búlgara i va esdevenir màxim golejador del campionat.
Havia estat vinculat amb l'equip alemany FC Köln, l'equip israelià Beitar Jerusalem FC i el campió búlgar Levski Sofia, però no obstant això, va jugar al Litex de la Copa de la UEFA 2006-07 contra els seus compatriotes del FC Koper i l'AC Omonia de Xipre tot i el seu desig de continuar la seva carrera en un equip diferent. Finalment es va unir al FC Köln a l'agost de 2006 per al voltant d'1,5 milions d'euros. Va ser el màxim golejador de la Segona Bundesliga alemanya durant la temporada 07/08 amb el club.
El 12 de setembre de 2008 l'entrenador Christoph Daum, el va fer capità de la plantilla del primer equip del FC Köln. Durant la temporada 2008/2009 va portar el seu equip amb 16 gols a la 1. Bundesliga alemanya. A finals de novembre de 2009 va perdre la capitania, a causa d'una disputa amb nou gerent de l'equip alemany Zvonimir Soldado.

## Trajectòria internacional

És davanter en la selecció de futbol i ha protagonitzat actuacions impressionants, entre les quals destaca un 'hat trick' d'Eslovènia davant Trinitat i Tobago.
# Hawaiian Airlines

Hawaiian Airlines (Hawaià: Hui Mokulele ʻo Hawaiʻi) és l'aerolínia de bandera i principal aerolínia de Hawaii (Estats Units). Es tracta de la desena aerolínia comercial dels Estats Units i té la seu a Honolulu (Hawaii). L'aerolínia té la seva base principal a l'Aeroport Internacional Daniel K. Inouye (illa d'Oahu) i una base secundària a l'Aeroport de Kahului (illa de Maui). L'aerolínia també mantenia una base de tripulació a l'Aeroport Internacional de Los Angeles. Hawaiian Aerolínies duu a terme vols a Àsia, la Samoa Nord-americana, Austràlia, la Polinèsia Francesa, Hawaii, Nova Zelanda i els Estats Units continentals. Hawaiian Airlines és propietat de Hawaiian Holdings, Inc. de la qual Peter R. Ingram és l'actual president i conseller delegat.
Hawaiian Airlines és l'aerolínia estatunidenca més antiga que mai no ha tingut un accident mortal o amb pèrdua del buc i sovint ocupa el primer lloc en puntualitat, menor nombre de cancel·lacions, menor nombre de sobrereserves i gestió de l'equipatge.

## Referències

* ↑ Aloha and Welcome Aboard! Hawaiian Airlines In-Flight Safety Video (vídeo) (en anglès). Honolulu: Hawaiian Airlines. 2015-08-18. Dura 0:35. Consulta: 2017-04-23.
* ↑ «ʻŌlelo Ola o ka ʻĀina» (en anglès). Royal Hawaiian Center, 15-09-2010. Arxivat de l'original el 9 d’agost 2016. [Consulta: 23 abril 2017].
* ↑ "Honolulu CDP, HI Arxivat 2008-02-18 a Wayback Machine.." Oficina del Cens dels Estats Units. Consulta: 21 maig 2019.
* ↑ "Corporate Headquarters Arxivat 2012-08-27 a Wayback Machine.." Hawaiian Airlines. Consulta: 20 maig 2019. "Headquarters: Hawaiian Airlines 3375 Koapaka Street, G-350 Honolulu, HI 96819"
* ↑ «Corporate Information and Fact Sheet». Hawaiian Airlines. [Consulta: 9 novembre 2008].
* ↑ «History of Hawaiian Airlines» (en anglès). Hawaiian Airlines. Arxivat de l'original el 19 d’agost 2012. [Consulta: 7 març 2011].
* ↑ Kelly, Jim «Hawaiian Airlines continues on-time streak» (en anglès). Pacific Business News. American City Business Journals, 01-06-2006 [Consulta: 3 juny 2006].
* ↑ «Hawaiian Airlines ranks first in punctuality, fewest cancellations» (en anglès). Honolulu Star-Advertiser, 11-06-2013 [Consulta: 10 desembre 2015].
* ↑ «Hawaiian Airlines Extends Its Top-Rated Service Excellence in September» (en anglès). PR Newswire. The Free Library, 02-11-2006. Arxivat de l'original el 17 d’agost 2017. [Consulta: 21 abril 2014].
# Thalna

Thalna va ser, segons la mitologia etrusca, una divinitat considerada generalment una deessa protectora del part.
Thalna també es representa amb gènere masculí, o sembla identificar-se amb una figura masculina per la forma en què estan col·locats els noms al voltant d'una escena. En la religió etrusca el gènere no era indicatiu de la funció que feia la divinitat. Tenia també altres funcions, relacionades amb l'amistat i la profecia. El seu nom podria significar «creixement» o «floració». A les representacions artístiques conservades es mostra en companyia de Turan, deessa de l'amor i la vitalitat que equivalia a la grega Afrodita o a la romana Venus, de Tínia, el déu suprem i de Menrva, una deessa de la guerra, l'art, la saviesa i la medicina.
En les representacions que es conserven dels miralls de bronze etruscs, Thalna es troba en escenes relacionades amb el naixement i la infància.

## Referències

* ↑ Thomson de Grummond, Nancy. Etruscan Myth, Sacred History, and Legend. Filadèlfia: Univ. of Pennsylvania Museum of Archaeology and Anthropology, 2006, p. 21, 65, 81, 155. ISBN 9781931707862.